b"\n_START_ARTICLE_\nAsplenium azoricum\n_START_SECTION_\nDescripci\xc3\xb3\n_START_PARAGRAPH_\n\xc3\x89s una falguera d'origen h\xc3\xadbrid de la fam\xc3\xadlia Aspleniaceae, descendent de l'ancestral falguera macaron\xc3\xa8sica Asplenium anceps. Viu exclusivament a les Illes A\xc3\xa7ores, lo que vol dir que \xc3\xa9s un endemisme a\xc3\xa7ori\xc3\xa0 estricte. Les seves frondes s\xc3\xb3n cori\xc3\xa0cies com de pl\xc3\xa0stic i el raquis \xc3\xa9s molt gruixat, de color granat obscur i brillant. Una caracter\xc3\xadstica t\xc3\xadpica d'aquesta falguera, que comparteix amb tots els descendents de l'Asplenium anceps, \xc3\xa9s l'exist\xc3\xa8ncia d'una petita aur\xc3\xadcula a la base de les pinnes mitjanes i inferiors dirigida cap a l'\xc3\xa0pex de la l\xc3\xa0mina amb un o dos sorus al seu revers.\n_START_SECTION_\nH\xc3\xa0bitat\n_START_PARAGRAPH_\nViu entre les pedres de les parets de les marjades i dins les encletxes de roques volc\xc3\xa0niques orientades cap al nord i nord-oest. Depenent del grau d'exposici\xc3\xb3 al sol, el seu fenotipus canvia molt, fent-se m\xc3\xa9s coriaci com m\xc3\xa9s llum solar rep.\n_START_SECTION_\nDistribuci\xc3\xb3\n_START_PARAGRAPH_\nViu a les nou illes de l'arxip\xc3\xa8lag de les A\xc3\xa7ores d'on \xc3\xa9s end\xc3\xa8mica."